Hin árlega stórsýning Bifhjólafjelagsins Raftanna verður í Borgarnesi í dag frá kl. 13 til 17 . Sýningin verður í og við hús Menntaskólans við Borgarbraut . “ Okkur langar sérstaklega að vekja athygli á Racer atriðinu sem hefst klukkan 14 . Þar taka vel þjálfaðir ökumenn racerhjól sín til kostanna og aka á afturdekkinu einu saman . Þetta er einstaklega skemmtilegt og spennandi atriði að horfa á , ” segir Jakob Guðmundsson sem sæti á í sýningarstjórn . Meðal annarra dagskrárliða má nefna Sandcross sem hefst klukkan 13.30 . Klukkan 14:30 spilar stórhljómsveit bifhjólamanna og notar meðal annars áður óþekkta gerð af Yamaha hljóðfæri . Milli klukkan 15 og 16 sýna síðan Trialhjóla ökumenn listir sínar . “ Það verður fullt hús af hjólum og fallegu dóti . Og ekki má gleyma dásamlegu vöfflunum okkar . Við hlökkum til að sjá sem flesta gesti en það er frítt á sýninguna hjá okkur nú sem fyrr , ” segir Jakob .